ส่งออกชุบชีวิตไทยชี้รัฐบาลดูแลพิเศษ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — กสิกรไทยเชื่อปีนี้ส่งออกจะเป็นพระเอก แนะรัฐทุ่มสรรพกำลังกระตุ้น
บริษัท ศูนย์วิจัยกสิกรไทย เปิดเผยว่า จากที่ภาพรวมการส่งออกของไทยในช่วงไตรมาส 1/2553 ฟื้นตัวอย่างรวดเร็วเหนือความคาดหมาย โดยมีอัตราการขยายตัวสูงถึง 31.6% จึงคาดว่าการส่งออกในไตรมาส 2/2553 จะยังคงขยายตัวในอัตราสูงใกล้เคียงกัน และน่าจะมีผลให้การส่งออกของไทยช่วงครึ่งปีแรกมีโอกาสขยายตัวสูงถึง 30% ถ้าเศรษฐกิจโลกยังฟื้นตัวอย่างต่อเนื่อง
ศูนย์วิจัยกสิกรไทย คาดว่า การส่งออกของไทยในปีนี้อาจขยายตัวสูงถึง 1724% ถ้าเศรษฐกิจโลกมีการฟื้นตัวอย่างต่อเนื่อง 
จากการที่การส่งออกเป็นความหวังหลักในการนำพาเศรษฐกิจไทยฝ่ามรสุมทางการเมืองที่กำลังเผชิญอยู่นี้ การดูแลภาคการส่งออกให้เติบโตต่อไปได้โดยไม่สะดุดจึงเป็นมาตรการสำคัญอันหนึ่งสำหรับรัฐบาลที่จะผลักดันเป้าหมายการเติบโตทางเศรษฐกิจในปี 2553 โดยแนวทางเร่งด่วนที่หน่วยงานภาครัฐที่เกี่ยวข้องในด้านการส่งออกควรดำเนินการ คือ การประชาสัมพันธ์เชิงรุกเป็นมาตรการสำคัญอันหนึ่งที่จะช่วยลดความกังวลของลูกค้าในต่างประเทศ และควรมีการจัดกิจกรรมในต่างประเทศอย่างต่อเนื่อง เพื่อให้สินค้าเข้าถึงคู่ค้าในตลาดเป้าหมายได้โดยตรงซึ่งจะเป็นการรักษาออร์เดอร์ไม่ให้ได้รับผลกระทบ เช่น งานแสดงสินค้า การจัดเวทีผู้ซื้อพบผู้ขาย เพราะการจัดงานแสดงสินค้าในประเทศในช่วงนี้อาจได้รับผลกระทบ ผู้นำเข้าในต่างประเทศอาจมีความกังวลต่อการเดินทางมาร่วมกิจกรรม
พร้อมกันนี้ภาครัฐควรมีการเตรียมแผนรองรับด้านระบบโลจิสติกส์ในกรณีฉุกเฉินหากมีเหตุการณ์ที่อาจกระทบต่อเส้นทางลำเลียงสินค้าส่งออกและนำเข้า เพื่อไม่ให้การส่งออกต้องสะดุด และควรมีการจัดเตรียมศูนย์ให้ข้อมูลข่าวสารแก่เอสเอ็มอี และควรเร่งประชาสัมพันธ์ให้ธุรกิจใช้ประโยชน์จากเขตการค้าเสรีอย่างเต็มที่ในการขยายตลาดส่งออก 
นอกจากนี้ ทางการคงจะมีการติดตามดูแลให้เงินบาทมีการเคลื่อนไหวไม่ผันผวนหรือแข็งค่ารวดเร็วกว่าสกุลเงินอื่นๆ
ข้อมูลล่าสุดในไตรมาส 1/2553 การส่งออกของไทยมีมูลค่า 44,381 ล้านเหรียญสหรัฐ การนำเข้ามีมูลค่า 42,270 ล้านเหรียญสหรัฐ ขยายตัวร้อยละ 58.1 และดุลการค้าเกินดุล 2,110 ล้านเหรียญสหรัฐกล่าวได้ว่าปัจจัยบวกจากการฟื้นตัวของเศรษฐกิจโลก และอานิสงส์จาก FTA ได้ผลักดันให้การส่งออกของไทยฟื้นตัวอย่างรวดเร็วจนกลับขึ้นมายืนเหนือระดับในช่วงก่อนวิกฤตเศรษฐกิจโลกได้แล้ว (เห็นได้จากการส่งออกในไตรมาสแรกนี้ มีระดับสูงกว่าช่วงเดียวกันของปี 2551 ก่อนเกิดวิกฤตเศรษฐกิจที่มีมูลค่า 42,522 ล้านบาท) อย่างไรก็ดี การที่การส่งออกจะขึ้นไปแตะระดับสูงสุดที่เคยทำไว้เหนือ 17,000 ล้านดอลลาร์ฯ ได้หรือไม่นั้น อาจยังคงเป็นความท้าทายสำหรับทุกฝ่ายที่เกี่ยวข้องในการช่วยเร่งผลักดัน โดยก่อนหน้านี้ การส่งออกของไทยเคยขึ้นไปทำสถิติสูงสุดที่ 17,370 ล้านดอลลาร์ฯ เมื่อเดือนกรกฎาคม 2551